PATVIRTINTA Šalčininkų r. Eišiškių gimnazijos 2018 m. balandžio 12 d.

direktoriaus įsakymu Nr. V1-22

**ŠALČININKŲ R. EIŠIŠKIŲ GIMNAZIJOS**

**VEIKLOS TOBULINIMO PLANAS**

2017 m. lapkričio 27–gruodžio 1 d. gimnazijoje vyko mokyklos veiklos kokybės išorinis vertinimas.

Vizito metu buvo stebėta 116 veiklų, įskaitant bendrojo ugdymo dalykų pamokas, neformaliojo švietimo veiklas, klasių valandėles bei konsultacijas. Vertinimo metu gilintasi į mokinių, mokytojų ir pagalbos specialistų veiklą pamokose, gimnazijos vadovų, klasių vadovų ir aptarnaujančio personalo darbą, kalbėtasi su Gimnazijos taryba, Metodine, Mokytojų ir Mokinių tarybomis, įsivertinimą koordinuojančia grupe, Vaiko gerovės komisija, bibliotekos darbuotojais, mokinių tėvais. Analizuota gimnazijos veikla, nagrinėti mokinių pasiekimų ir pažangos fiksavimo dokumentai. Darbe vadovautasi Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašu, patvirtintu Lietuvos Respublikos švietimo ir mokslo ministro 2016 m. gruodžio 30 d. redakcija, naudotasi Geros mokyklos koncepcija.

**I. MOKYKLOS STIPRIEJI IR TOBULINTINI VEIKLOS ASPEKTAI**

**Stiprieji mokyklos veiklos aspektai**

1. Mokinių socialumas (1.1.1. – 3 lygis).

2. Klasės valdymas ( 2.2.2 – 3 lygis).

3. Santykiai ir mokinių savijauta (2.3.2. – 3 lygis).

4. Darbinga tvarka (2.3.2. – 3 lygis).

5. Ugdymo(si) priemonių įvairovė (3.1.1. – 3 lygis).

6. Mokinių darbų demonstravimas (3.1.3. – 3 lygis).

7. Edukacinės išvykos (3.2.1. – 3 lygis).

8. Optimalus išteklių paskirstymas (4.1.1. – 2 lygis, minimas aspektas –3 lygis).

9. Pasidalyta lyderystė (4.1.2. – 3 lygis).

10. Mokyklos tinklaveika (4.2.3. – 3 lygis).

**Tobulintini mokyklos veiklos aspektai**

1. Pasiekimų asmeniškumas pamokoje (1.2.1. – 2 lygis).

2. Planų naudingumas (2.1.2. – 2 lygis).

3. Pagalba mokiniui (2.1.3. – 2 lygis).

4. Vertinimo kriterijų aiškumas (2.4.1. – 2 lygis).

5. Aplinkos ergonomiškumas (3.1.2. – 2 lygis).

Išorės vertinimo ataskaita pristatyta gimnazijos bendruomenei.

Atsižvelgiant į išorės vertinimo išvadas, išanalizavus gimnazijos tarybos, mokytojų tarybos posėdžiuose rezultatus, išvadas ir rekomendacijas, pasirinktos pagrindinės veiklos tobulinimo kryptys bei parengtas tobulinimo planas.

Planą rengė gimnazijos vadovai, sudarytos darbo grupės, metodinės grupės ir metodinė taryba. Veiklos tobulinimo planas pristatytas ir aptartas mokytojų ir gimnazijos tarybose.

Plano įgyvendinimo laikas: 2018 – 2021 metai.

**GIMNAZIJOS VEIKLOS TOBULINIMO PLANAS , REMIANTIS IŠORĖS VERTINIMO IŠVADOMIS**

**2018-2021 M.**

TIKSLAS: pagerinti ugdymo(si) kokybę atsižvelgiant į tobulintinus gimnazijos veiklos aspektus.

Uždaviniai:.

1. Tobulinti pasiekimų asmeniškumą pamokoje.
2. Tobulinti planavimą.
3. Efektyvinti pagalbos teikimą mokytojams ir ugdytiniams.
4. Naudoti vertinimo informaciją ugdymui(si) planuoti ir koreguoti.
5. Skatinti įvairesnių mokymosi priemonių, technologijų, informacijos šaltinių naudojimą ugdymo procese.

|  |  |  |  |  |  |
| --- | --- | --- | --- | --- | --- |
| **Priemonės pavadinimas** | **Įgyvendinimo kriterijai** | **Planuojamas rezultatas** | **Įgyvendinimo terminai** | **Finansavimo šaltiniai** | **Vykdytojai** |
| **Pasiekimų asmeniškumas pamokoje (1.2.1. – 2 lygis).** | | | | | |
| Individualius mokinių poreikių ir galimybių tyrimas, diagnostinis vertinimas. | Kiekvienais mokslo metais 2-8, I-IV G klasių mokiniai dalyvaus tyrimuose, apklausose, diagnostiniame vertinime. | Savalaikis mokinių individualių ugdymosi poreikių, polinkių ir galimybių atpažinimas. | Kiekvienais metais | Klasės krepšelio lėšos, projektų lėšos | G. Paškevičienė  A. Jankevič  D. Skiauterienė |
| Kiekvieno mokinio daromos pažangos stebėjimas ir fiksavimas pamokose atsižvelgiant į Bendrųjų programų reikalavimus ir realius mokinių gebėjimus. | Bus susitarta dėl kiekvieno mokinio daromos pažangos stebėjimo ir fiksavimo pamokose vieningos formos. | Pasiekimų vertinimo kriterijai atitiks realius mokinių gebėjimus. | Kiekvienais metais | Klasės krepšelio lėšos | Dir. pavaduotojos ugdymui, metodinė taryba |
| Mokytojų kvalifikacijos kėlimas. Seminaras mokytojams apie asmeninės pažangos pamokoje stebėjimą, matavimą, fiksavimą, apie gabių mokinių atpažinimo ir jų įvertinimo metodiką.  Pateikti paraišką dėl dalyvavimo mini mokymuose pagal projektą „Bendrojo ugdymo mokytojų bendrųjų dalykinių kompetencijų tobulinimas“. | Visi mokytojai bent 1 kartą per 5 metus kelia kvalifikaciją tobulintinais aspektais. | Mokytojų bendrųjų ir dalykinių kompetencijų stiprinimas. Netradicinių mokymo formų pritaikymas, efektyvus vaiko gabumų atpažinimas ir įvertinimas. | 2018/2019 m. m. | Klasės krepšelio lėšos, projektų lėšos | 1. Jankevič |
| Sistemingas išmokimo įsivertinimo kiekvienos pamokos pabaigoje vykdymas. | Mokiniai supranta ir sugeba atlikti išmokimo įsivertinimą. | Aiškus ir pamatuojamas pamokos uždavinys, aiškūs įsivertinimo kriterijai. | Nuolat |  | Dalykų mokytojai |
| **Planų naudingumas (2.1.2. – 2 lygis).** | | | | | |
| Gimnazijos ugdymo plano sudarymas ir jo detalusis aptarimas metodinėse grupėse. | Ugdymo plano sudaryme ir įgyvendinime dalyvauja visi mokytojai. | Ugdymo planas atitinka mokinių, mokytojų poreikius. | Kiekvienais mokslo metais iki rugpjūčio 25 d. | Klasės krepšelio lėšos, projektų lėšos | G. Paškevičienė, A. Jankevič |
| Atsižvelgiant į turimą informaciją apie mokinį ir jo mokymosi pasiekimus tinkamas visų ugdymo plane numatytų valandų panaudojimas mokinių ugdymo poreikiams tenkinti ir mokymosi pagalbai teikti. | Išnaudotos visos ugdymo plane numatytos valandos. | Ugdymo planas pritaikytas mokinių ir gimnazijos poreikiams. | Kiekvienais mokslo metais | Klasės krepšelio lėšos | Plano rengimo darbo grupė. |
| Sudarant pamokų tvarkaraščius tinkamas darbingiausių savaitės dienų išnaudojimas ir pakankamai tolygus mokymosi krūvio paskirstymas. | Pamokų tvarkaraštis atitinka higieninius reikalavimus. | Tolygiai paskirstytas mokymosi krūvis. | Kiekvienais mokslo metais tvarkaraštis koreguojamas 2-3 kartus | Klasės krepšelio lėšos | G. Paškevičienė, A. Jankevič |
| Ugdymo plane numatyti mokymosi pagalbos teikimo ir mokymosi pagalbos organizavimo būdus. | Skirtos valandos konsultacijoms, kitoms veikloms | Mokiniai gauna tinkamą mokymosi pagalbą. | Kiekvienais mokslo metais | Klasės krepšelio lėšos | G. Paškevičienė, A. Jankevič |
| Laikinųjų grupių sudarymas mokymosi, švietimo pagalbai teikti ((konsultacijos). | Reikalui esant sudaromos laikinosios grupės mokytojų, dirbančių tose pačiose klasėse. | Sukurta mokymosi pagalbos teikimo sistema tenkina mokinių mokymosi poreikius. | Kiekvienais mokslo metais esant reikalui | Klasės krepšelio lėšos, projektų lėšos | G. Paškevičienė, A. Jankevič,  Metodinė grupė |
| **Pagalba mokiniui (2.1.3. – 2 lygis).** | | | | | |
| Pagalbos specialistų komandos sutelkimas ( psichologas, logopedas). | Psichologo, logopedo paieška.  Įdarbintas psichologas, logopedas. | Mokiniai gauna pilnavertišką specialistų pagalbą. | Iki 2018m. rugsėjo 1 d. | Klasės krepšelio lėšos, savivaldybės lėšos | R. Sliževski |
| Stebėti destruktyvaus elgesio mokinius ir skirti daugiau dėmesio jų lankomumui, darbo pamokoje organizavimui kuriant saugią, darbingą mokymosi aplinką. | Visų dalykų mokytojai ne rečiau kaip kartą per mėnesį aptaria su mokiniais ne tik probleminius bet ir pozityvius mokymosi atvejus. | 50% sumažės vėlavimų į pamokas, pagerės lankomumas. 90 % mokinių aktyviai dalyvaus visose pamokų veiklose. | Nuolat | Klasės krepšelio lėšos | Klasių auklėtojai, socialinis pedagogas, dalykų mokytojai |
| Individualių mokinių poreikių ir galimybių tyrimai, diagnostinių vertinimų išsami analizė. | Ugdymo planas, mokytojų individualiosios programos, pamokų ir neformaliojo švietimo planavimas orientuotas į mokinių poreikius. | Ugdymo proceso organizavimas 85 % atitinka mokinių poreikius ir galimybes. | Kiekvienais mokslo metais | Klasės krepšelio lėšos, projektų lėšos | G. Paškevičienė, A. Jankevič, metodinė taryba |
| Veiklų, užduočių individualizavimas ir diferencijavimas, pasitelkiant gabiuosius mokinius. | Parengtos individualizuotos programos ir pritaikytos programos specialiųjų poreikių mokiniams. | Gerės specialiųjų ugdymosi poreikių, motyvacijos mokytis neturinčių ir gabiųjų mokinių pažanga ir pasiekimai. | Nuolat | Klasės krepšelio lėšos | Dalykų mokytojai |
| Veiklų, skatinančių ugdytis kūrybiškumo, bendravimo ir bendradarbiavimo gebėjimus, organizavimas.  . | Kiekvienas klasės auklėtojas, dalyko mokytojas organizuoja netradicinę veiklą, atsižvelgiant į mokinių poreikius, už gimnazijos ribų bent vieną kartą per metus. | 90 % gimnazijos mokinių dalyvauja pažintinėse išvykose, edukaciniuose užsiėmimuose, netradicinėse pamokose. | 1-2 kartai per metus | Klasės krepšelio lėšos, projektų lėšos | Klasių auklėtojai, dalykų mokytojai |
| Seminaro mokytojams „Diferencijavimas, individualizavimas ir personalizavimas ugdymo procese siekiant geresnių mokymosi rezultatų“ organizavimas. | Seminare dalyvauja ir kelia savo kvalifikaciją visi gimnazijos mokytojai. | Tobulėja pamokos vadyba. Mokytojai sugeba diferencijuoti, individualizuoti ir personalizuoti užduotis, geba pritaikyti mokymo strategijas įvairiems mokymosi stiliams, pripažįsta mokinių skirtybes. | 2018/2019 m. m. | Klasės krepšelio lėšos | 1. Jankevič |
| **Vertinimo kriterijų aiškumas (2.4.1. – 2 lygis).** | | | | | |
| Pasiekimų vertinimo kriterijų aptarimas dalykų metodinėse grupėse. | Visi mokiniai, jų tėvai kiekvienų mokslo metų pradžioje supažindinami su „Mokinių pažangos ir pasiekimų vertinimo tvarkos aprašu“. | Aiškūs ir suprantami vertinimo kriterijai. Mokiniai gebės tinkamai analizuoti bei vertinti savo pažangą. | Kiekvienais mokslo metais iki rugsėjo 1 d. | Klasės krepšelio lėšos | Metodinių grupių pirmininkai |
| Mokytojų kvalifikacijos kėlimo renginių mokinių pažangos ir pasiekimų vertinimo pamokose klausimais organizavimas. | 90 % mokytojų dalyvauja kvalifikacijos kėlimo renginiuose duotais klausimais ( nuotoliniu būdu, seminaruose, kursuose). | Mokytojai efektyviai taiko gimnazijoje esančius mokinių pasiekimų ir pažangos vertinimo susitarimus. Mokytojai sugebės aiškiai apibrėžti pamatuojamus vertinimo kriterijus kiekvienoje pamokoje. | 1-2 kartus per metus | Klasės krepšelio lėšos | A.Jankevič, metodinė taryba, dalykų mokytojai |
| Dalijimasis darbo patirtimi dėl mokinių pažangos ir pasiekimų vertinimo pamokose. | Kiekvienas mokytojas vieną kartą per metus praveda atvirą pamoką. | Gimnazijoje vyksta kolegialus ryšys „ Kolega-kolegai“. | Nuolat | Klasės krepšelio lėšos | Metodinė taryba, dalykų mokytojai |
| Teminių planų koregavimas, aiškus vertinimo kriterijų kiekvienai pamokai planavimas. | Kiekvienas mokytojas koreguoja ilgalaikius planus, trumpalaikiuose planuose planuoja aiškius vertinimo kriterijus kiekvienai pamokai. | Sudarytos tinkamos sąlygos mokiniams siekti optimalios pažangos bei geresnių mokymosi rezultatų. | Nuolat | Klasės krepšelio lėšos | Dalykų mokytojai |
| **Aplinkos ergonomiškumas (3.1.2. – 2 lygis).** | | | | | |
| Tikslingas virtualių mokymo aplinkų naudojimas. | Kiekvienas mokytojas individualizuoja ir diferencijuoja mokymąsi, dauguma mokytojų naudoja interaktyvias kompiuterines programas. | Mokiniai pratinami savarankiškai organizuoti ir planuoti savo mokymosi veiklą, ugdysis mokėjimo mokytis ir bendradarbiavimo kompetencijų. | Nuolat pagal poreikį | Klasės krepšelio lėšos, 2% lėšos | Metodinė taryba, dalykų mokytojai |
| Elektroninių mokomųjų programų įsigijimas bei IKT įrangos atnaujinimas. | Kiekvienu metų pabaigoje metodinė taryba aptaria elektrononių mokomųjų programų, IKT poreikį ir teikia siūlymus direktoriui dėl jų įsigijimo | Technologijos ir skaitmeninis turinys kuria patrauklią mokymosi aplinką. | Kiekvienais metais iki gruodžio 25 d. | Klasės krepšelio lėšos | Metodinė taryba, dalykų mokytojai |
| Gimnazijos savininkui padedant tinkamai sutvarkytas vidinis kiemas. | Įrengta autobuso sustojimui skirta vieta.  Užbaigtas gimnazijos priekinės dalies teritorijos aptvėrimas.  Įrengta automobilių stovėjimo aikštelė vidiniame kieme. | Užtikrintas mokinių saugumas. | Iki 2020 m. | Savivaldybės lėšos, rėmėjų lėšos, 2% lėšos, projektų lėšos | R. Sliževski |

Atsižvelgiant į vidaus ir išorės pokyčius, gimnazijos veiklos tobulinimo planas gali būti koreguojamas.

SUDERINTA

Eišiškių gimnazijos tarybos posėdyje 2018 04-10 d. protokolas Nr.5